Guðmundur Kristjánsson er forstjóri Brim og aðaleigandi Útgerðarfélags Reykjavíkur sem leggur til að stjórn Brim skoði leiðir til að opna fyrir fjárfestingu erlendra aðila í Brim innan lagaramma um bann við beina fjárfestingu erlendra aðila . Útgerðarfélag Reykjavíkur , félag Guðmundar Kristjánssonar forstjóra Brim , og stærsti hluthafinn leggur til við hluthafafund félagsins þann 12. desember næstkomandi að skoðað verði að möguleg skráning félagsins í norsku kauphöllina eða aðrar leiðir til að opna fyrir fjárfestingu erlendra aðila innan lagarammans í fyrirtækinu . Tillagan er í þremur liðum og felst í því að fela stjórn að skoða , og leggja fram tillögu fyrir aðalfund félagsins á næsta ári , um hvernig best er að auka möguleika erlendra aðila til óbeinnar fjárfestingar í Brim . Tvær tillögurnar eru ítarlega framsettar , annars vegar um að breyta tilgangi Brim úr sjávarútvegsfyrirtæki í eignarhaldsfélag sem eigi nýtt dótturfélag sem stofnað verði utan um sjávarútvegsreksturinn . Hins vegar að stofnað verði erlent félag sem eigi 25% hlutafjár í íslensku félagi sem eigi svo aftur 100% í Brim , og erlenda félagið verði skráð í erlenda kauphöll , t.d. í kauphöll í Noregi . Þriðja tillagan er að kanna og meta aðrar leiðir til að auka möguleika erlendra aðila á óbeinum fjárfestingum í Brim . Bein fjárfesting erlendra aðila í gegnum kauphöllina óheimil Í greinargerð með tillögunum er bent á að hlutafé félagsins lúti takmörkunum um fjárfestingu erlendra aðila í fyrirtækjum sem stunda fiskveiðar og vinna sjávarafurðir hér á landi , upp að 25% ( eftir atvikum 33% ) . Vegna reglnanna eru beinar fjárfestingar erlendra aðila í íslenskum lögaðila sem stundar fiskveiðar eða vinnslu hér á landi óheimilar og því kauphöllin meinað erlendum aðilum að eiga viðskipti með hlutafé í Brimi , eitt íslenskra aðila í kauphöllinni enda eina útgerðarfélagið þar . ÚR telur hins vegar áhuga vera til staðar hjá erlendum aðilum að fjárfesta óbeint í sjávarútvegi á Íslandi og segir Magnús Helgi Árnason formaður stjórnar ÚR að slík viðskipti yrðu til hagsbóta þar sem það geti aukið verulega getuna til fjárfestinga , eflt rekstur og skapað aukin verðmæti . Því leggur ÚR til við stjórn Brim að kannað verði og leggja til leiðir til að opna fyrir fjárfestingu erlendra aðila innan þess lagaramma sem er í gildi . Hér má lesa helstu fréttir um málefni HB Granda og Brim síðan um það leiti sem Guðmundur keypti í félaginu :